Zmluva o poskytovaní služieb podpory činnosti prevádzky a vyhodnocovania monitorovania bezpečnosti informačných systémov

č. C-NBS1-000-080-754

*uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov*

(ďalej len „Zmluva“)

medzi:

# Zmluvné strany

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 308 44 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *–* platí pre domáceho poskytovateľa

SK60 0720 0000 0000 0000 2129 *–* platí pre zahraničného poskytovateľa

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“ v príslušnom gramatickom tvare)

a

**Poskytovateľ:**

Obchodné meno: <**vyplní uchádzač**>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „poskytovateľ“ v príslušnom gramatickom tvare)

(objednávateľ a poskytovateľ ďalej spoločne označení ako „zmluvné strany“)

### **Preambula**

# Objednávateľ ako verejný obstarávateľ vyhlásil oznámením č. <vyplní verejný obstarávateľ>, zverejneným vo Vestníku verejného obstarávania č. <vyplní verejný obstarávateľ> dňa <vyplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom *Monitoring bezpečnosti IT*.

# Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Zmluvu.

# V roku 2017 NBS obstarala formou verejnej súťaže poskytovanie služieb podpory činností prevádzky a vyhodnocovania monitorovania bezpečnosti informačných systémov. V rámci tejto podpory sú poskytované nasledovné služby: Prevádzka LogRhythm, Rozšírená prevádzka LogRhythm, Tvorba a úprava konfigurácie LogRhythm a Flowmon, Optimalizácia LogRhythm a Analýza zachytených udalostí. Tieto služby sú obstarané a poskytované do 30.6.2023.

# V roku 2020 NBS obstarala a zrealizovala upgrade SIEMu (Security Information and Event Management). Súčasťou ugrade SIEMu bola optimalizácia architektúry, predĺženie podpory komponentov a poskytovanie servisných a podporných služieb. V rámci tejto podpory sú poskytované nasledovné služby: Podpora, Údržba, Konzultácie, Školenie, Implementácia a Služba sledovania aktuálnych IT hrozieb a zraniteľností. Tieto služby sú obstarané a poskytované do 31.8.2025.

# Článok I

# Účel zmluvy

# Účelom Zmluvy je zabezpečenie kontinuity súčasného monitorovania IT bezpečnosti NBS a povýšenie súčasného monitorovania IT bezpečnosti NBS na SOC (Security Operation Center). NBS takisto očakáva zabezpečenie kontinuálneho rozvíjania monitorovania IT bezpečnosti NBS. Tieto ciele chce NBS dosiahnuť efektívnym využitím existujúcich technológií, licencií a dodávateľských a vlastných personálnych kapacít.

# Článok I

# Predmet zmluvy

* 1. Poskytovateľ sa touto Zmluvou zaväzuje objednávateľovi poskytovať:

1. **Službu Monitoring bezpečnosti IT**, ktorej cieľom je vyhľadávanie a prešetrenie podozrivých log záznamov, udalostí a alarmov a spolupodieľanie na riešení bezpečnostných incidentov, bližšia špecifikácia a podmienky tejto služby je v Prílohe č. 2 tejto Zmluvy;
2. **Službu Monitoring SIEMu**, ktorej cieľom je najmä monitorovanie a zabezpečenie dostupnosti, výkonu a funkčnosti SIEMu (LogRhythm, Netmon a Flowmon) a nepretržitého zberu a spracovania logov z existujúcich zdrojov logov. Na monitorovanie dostupnosti SIEM komponentov sa okrem SIEM nástrojov používa aj technológia Zabbix, do ktorej bude mať externý SOC tím prístup, bližšia špecifikácia a podmienky tejto služby je v Prílohe č. 2 tejto Zmluvy;
3. **Službu Prevádzka SIEMu**, ktorej cieľom je najmä vykonávanie bežných prevádzkových činností SIEMu (LogRhythm, Netmon a Flowmon) za účelom zabezpečenia funkčnosti a aktuálnosti jednotlivých komponentov SIEMu a zabezpečenia nepretržitého zberu a spracovania nazbieraných dát, bližšia špecifikácia a podmienky tejto služby je v Prílohe č. 2 tejto Zmluvy;
4. **Službu Rozvoj SIEMu**, ktorej cieľom je najmä tvorba a úprava konfigurácie systémov LogRhythm, Netmon, FlowMon a vytváranie nových a údržba existujúcich use casov. Poskytovaná služba je poskytovaná na základe objednávateľovej písomnej objednávky.
5. **Službu Optimalizácia SIEMu,** ktorej cieľom je najmä pravidelné vyhľadávanie anomálií v nazbieraných dátach, stavu parsovania udalostí a posudzovanie kvality fungovania vyhodnocovania bezpečnostných udalostí v systémoch LogRhythm, Netmon a Flowmon za dlhšie časové obdobie, vypracovávanie odporúčaní a návrhov na zlepšenie kvality fungovania zberu a vyhodnocovania bezpečnostných udalostí, bližšia špecifikácia a podmienky tejto služby je v Prílohe č. 2 tejto Zmluvy. Poskytovaná služba je poskytovaná na základe objednávateľovej písomnej objednávky;
6. **Služba Sledovanie IT hrozieb a zraniteľností,** ktorej cieľom je sledovanie aktuálnych zraniteľností publikovaných na overených externých zdrojoch s cieľom identifikovať potenciálne hrozby pre IT NBS. Ako jeden zo zdrojov môže poslúžiť aj technológia Tenable do ktorej bude mať externý SOC tím prístup, bližšia špecifikácia a podmienky tejto služby je v Prílohe č. 2 tejto Zmluvy;
7. **Služba „Forenzná analýza“,** ktorej cieľom je vyšetrenie bezpečnostných incidentov tak, aby získané fakty a dôkazy boli použiteľné v právnych sporoch, poskytla pred súdom nespochybniteľné znalecké posudky alebo materiál na ďalšie vyšetrovanie počítačovej kriminality, bližšia špecifikácia a podmienky tejto služby je v Prílohe č. 2 tejto Zmluvy. Poskytovaná služba je poskytovaná na základe písomnej objednávky.
8. **Exit služba,** ktorej cieľom je zabezpečenie plynulého prechodu medzi pôvodným poskytovateľom služieb podľa tejto Zmluvy a novým poskytovateľom služieb podľa tejto Zmluvy. Poskytovaná služby je poskytovaná na základe písomnej objednávky.

(spolu ďalej len „Poskytované služby” alebo „predmet plnenia“; jednotlivo Poskytované služby uvedené v písm. a) až h) tohto bodu ďalej aj ako „služba“).

# Článok II

# Čas poskytovania Poskytovaných služieb

* 1. Časový harmonogram Poskytovaných služieb je upravený v Prílohe č. 2 Zmluvy.

* 1. Začiatok poskytovania Poskytovaných služieb je odo dňa nadobudnutia účinnosti tejto Zmluvy.
  2. V prípade oneskorenia začatia poskytnutia Poskytovaných služieb, ktoré nebude spôsobené poskytovateľovým zavinením, sa lehota na plnenie primerane predĺži písomnou dohodou zmluvných strán, najmenej však o dobu omeškania nezavineného poskytovateľom.
  3. Písomná objednávka na Poskytované služby sa prioritne zadáva prostredníctvom kontaktného e-mailu, ktorý si zmluvné strany písomne oznámia do 5 dní odo dňa nadobudnutia účinnosti tejto Zmluvy . V písomnej objednávke sa uvedú najmä základné požiadavky na Poskytovanú službu, a to identifikácia Poskytovanej služby, požadovaný rozsah Poskytovanej služby napr. vyjadrený v hodinách, začiatok poskytovania Poskytovaných služieb a kalkuláciu ceny, ktorá vychádza z ceny dohodnutej v tejto zmluve.
  4. Poskytovateľ sa zaväzuje z pohľadu dodržiavania podmienok poskytovania Poskytovaných služieb písomne vyhodnotiť poskytnuté Poskytované služby objednávateľovi spolu s ich zoznamom, a to za každý kalendárny mesiac trvania tejto Zmluvy. Toto vyhodnotenie a tento zoznam dodá objednávateľovi prostredníctvom výkazu podľa prílohy č. 8 Zmluvy v elektronickej podobe do 10. dňa nasledujúceho kalendárneho mesiaca za mesiac v ktorom boli Poskytované služby poskytnuté, pokiaľ sa zmluvné strany písomne nedohodnú inak.
  5. Objednávateľ do piatich pracovných dní odsúhlasí predložené podklady a výkaz podľa Prílohy č. 8 Zmluvy alebo zašle poskytovateľovi pripomienky, ktoré je poskytovateľ povinný akceptovať.
  6. Po zapracovaní pripomienok objednávateľa poskytovateľom do výkazu podľa prílohy č. 8 Zmluvy alebo po odsúhlasení predložených podkladov a výkazu podľa prílohy č. 8 Zmluvy objednávateľom, objednávateľ vystaví a potvrdí protokol o vyhodnotení služieb a výkaz podľa prílohy č. 8 Zmluvy.
  7. Poskytovateľ splní svoju povinnosť poskytnúť predmet plnenia v prípade, ak splní minimálne podmienky monitorovania a vyhodnocovania Poskytnutých služieb stanovené v Prílohe č. 2 Zmluvy.
  8. V prípade, ak poskytovateľ nesplní minimálne podmienky monitorovania a vyhodnocovania poskytnutých služieb stanovené v prílohe č. 2 Zmluvy, tak sa poskytovateľ zaväzuje poskytnúť objednávateľovi zľavu z mesačného paušálneho poplatku príslušnej služby, pri ktorej neboli splnené minimálne podmienky monitorovania a vyhodnocovania Poskytnutých služieb vo výške 50 % z príslušnej paušálnej mesačnej platby konkrétnej služby. V takomto prípade, je poskytovateľ povinný vystaviť faktúru na poskytnuté služby vo výške zníženej o príslušnú zľavu z ceny služby.
  9. Objednávateľ je oprávnený požiadať poskytovateľa a ten je povinný písomne akceptovať zmenu rámcového plánu uvedeného v Prílohe č. 6 Zmluvy. V prípade takejto zmeny rámcového plánu nie je potrebné robiť písomný dodatok k tejto Zmluve.

# Článok III

# Miesto plnenia Zmluvy

* 1. Miestom plnenia Poskytovaných služieb podľa ustanovení tejto Zmluvy je sídlo objednávateľa nachádzajúce sa na adrese Národná banka Slovenska, Imricha Karvaša 1, 813 25 Bratislava, Slovenská republika.
  2. Ďalším miestom plnenia Poskytovaných služieb podľa ustanovení tejto Zmluvy sú nasledujúce miesta objednávateľa:

|  |  |
| --- | --- |
|  | Národná banka Slovenska, Rybničná 40, Bratislava, Slovenská republika (Záložné pracovisko NBS - ZPB) |
|  | Národná banka Slovenska, Kopčianska 92, Bratislava, Slovenská republika (Záložné technologické pracovisko NBS - ZTP) |

* 1. Ak to technické podmienky umožňujú, tak prednostne platí, že poskytovateľ poskytuje predmet plnenia prostredníctvom vzdialeného prístupu zabezpečeného sieťového VPN spojenia. Poskytovateľ sa zaväzuje rešpektovať všetky bezpečnostné, organizačné a technické opatrenia a ďalšie relevantné predpisy objednávateľa spojené s prácou v priestoroch objednávateľa i so vzdialeným prístupom k informačným technológiám a sieti objednávateľa v zmysle článku V Prílohy č. 1: Všeobecné podmienky k Zmluve ako aj v zmysle platných predpisov a štandardov objednávateľa, ktoré poskytovateľovi zabezpečí oprávnená osoba objednávateľa počas celej doby trvania Zmluvy. Objednávateľ oboznámi poskytovateľa so všetkými takýmito predpismi, o čom bude spísaný záznam.

# Článok IV

# Ceny za Poskytované služby a ich platobné podmienky

1. 1. Ceny za Poskytované služby podľa Zmluvy si objednávateľ a poskytovateľ dohodli v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov sú uvedené v Prílohe č. 3 – Špecifikácia ceny tejto Zmluvy (ďalej len „Príloha č. 3“). Ceny za poskytovanie Poskytované služby zahŕňajú všetky náklady poskytovateľa spojené s poskytovaním Poskytovaných služieb vrátane dopravy. Objednávateľ sa zaväzuje zaplatiť poskytovateľovi za Poskytované služby poskytnuté na základe tejto Zmluvy ceny podľa Prílohy č. 3 tejto Zmluvy.
   2. Fakturácia služieb sa bude vykonávať prostredníctvom mesačných faktúr vystavených vždy po skončení kalendárneho mesiaca po vyhodnotení poskytnutých služieb v danom kalendárnom mesiaci a objednávateľovom potvrdení protokolu o vyhodnotení služieb a výkazu podľa prílohy č. 8 tejto Zmluvy. Poskytovateľ je oprávnený fakturovať cenu za Poskytované služby tejto Zmluvy mesačne za každý kalendárny mesiac v posledný deň mesiaca, za ktorý boli Poskytované služby poskytnuté.
   3. Poskytovateľ začne s realizáciou, poskytovaním predmetu plnenia podľa Článku I bod 1.1 písm. d., e. a g. až po doručení písomnej záväznej objednávky zo strany objednávateľa.
   4. Poskytovateľ bude vystavovať pre všetky služby jednu mesačnú faktúru.
   5. Prílohou faktúry bude protokol o vyhodnotení služieb potvrdený objednávateľom a výkaz podľa prílohy č. 8 Zmluvy.
   6. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
   7. Ceny sú uvedené bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúry za predmet plnenia budú obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu Zmluvy.
   8. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
   9. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením Zmluvy a dôvodom na okamžité odstúpenie objednávateľa od tejto Zmluvy. <text tohto bodu platí len pre domáceho uchádzača, zahraničný uchádzač text tohto bodu odstráni>
   10. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Zmluvy bude o tejto skutočnosti objednávateľa bezodkladne písomne informovať.
   11. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
   12. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Zmluvou alebo s plnením záväzkov podľa Zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s Zmluvou bez predchádzajúceho písomného súhlasu objednávateľa.

# Článok V

# Zmluvné pokuty k Poskytovaným službám

1. 1. V prípade neposkytnutia predmetu plnenia v súlade so stanovenými požiadavkami, a to aj jednotlivou požiadavkou, na Poskytované služby podľa Prílohy č. 2 Zmluvy je objednávateľ oprávnený požadovať od poskytovateľa zmluvnú pokutu vo výške 300 eur, a to za každé jednotlivé porušenie záväzku. Zároveň sa takého porušenie záväzku považuje za podstatné porušenie Zmluvy.
   2. V prípade omeškania poskytovateľa s včasným plnením Poskytovaných služieb podľa Časového harmonogramu uvedeného v Prílohe č. 2 Zmluvy, je objednávateľ oprávnený požadovať od poskytovateľa zmluvnú pokutu vo výške 0,5 % z príslušnej ceny predmetu plnenia bez DPH, s ktorým je v omeškaní za každý začatý deň omeškania.
   3. Poskytovateľ sa zaväzuje uhradiť objednávateľovi zmluvnú pokutu do 14 dní od doručenia písomného uplatnenia zmluvnej pokuty zo strany objednávateľa.
   4. V prípade omeškania platby za predmet plnenia má poskytovateľ právo fakturovať objednávateľovi úrok z omeškania vo výške určenej v zmysle § 369 ods. 2 Obchodného zákonníka.

# Článok VI

# Doba trvania Zmluvy

* 1. Táto Zmluva sa uzatvára na dobu určitú, a to na 26 mesiacov odo dňa nadobudnutia jej účinnosti, pričom Exit služba sa môže uplatniť u poskytovateľa až do 3 mesiacov po ukončení základnej doby trvania Zmluvy, ktorá je 26 mesiacov.



# Článok VII

# Práva duševného vlastníctva

1. 1. Výsledky poskytnutia Poskytovaných služieb podľa tejto Zmluvy, ktorých vytvorenie bolo zabezpečené špecificky na účely plnenia tejto Zmluvy, môžu mať povahu autorského diela v zmysle zákona č. 185/2015 Z. z. Autorský zákon v znení neskorších predpisov (ďalej len „Autorský zákon“). Autorským dielom sa na účely tejto Zmluvy rozumejú najmä počítačové programy vrátane ich všetkých súčastí alebo každý update/upgrade informačného systému, databázy, súvisiaca dokumentácia, alebo akéhokoľvek iné autorské dielo vytvorené poskytovateľom spĺňajúce znaky autorského diela (ďalej len ako „dielo“).
   2. Poskytovateľ vyhlasuje, že vykonáva majetkové práva autora k dielu vytvorenému a dodanému na základe tejto Zmluvy a žiadna tretia osoba nie je oprávnená vykonávať majetkové práva autora k dielu alebo s dielom v zmysle Autorského zákona. Poskytovateľ vyhlasuje, že je oprávnený udeliť objednávateľovi licenciu v rozsahu a v súlade s touto Zmluvou. V prípade, ak tretia strana sa bude voči objednávateľovi domáhať porušenia svojich autorských práv je poskytovateľ povinný bezodkladne vysporiadať s takouto treťou stranou autorské práva, aby zodpovedali jeho vyhláseniam a udelenej licencii v tejto Zmluve a zároveň zodpovedá za všetku škodu, ktorá objednávateľovi tým vznikla.
   3. Zmluvné strany sa dohodli, že pokiaľ poskytovateľ vytvorí v rámci plnenia tejto Zmluvy dielo, poskytovateľ na akékoľvek takéto dielo udeľuje objednávateľovi výhradnú, počas celej doby trvania majetkových práv, územne, vecne neobmedzenú a v cene za dielo splatnú licenciu.  Licencia zahŕňa všetky spôsoby použitia diela podľa § 19 ods. 4 Autorského zákona. Pre vylúčenie pochybností licencia zahŕňa právo dielo spracovať (dokončenie diela, zmenu diela, začlenenia do iných diel alebo iný zásah do diela), vrátane v rovnakom rozsahu výkonu autorských práv k strojovým a zdrojovým kódom najmä právo ich kopírovania, prekladania, prispôsobovania, modifikovania, upravovania a začleňovania do iných diel, a to prostredníctvom objednávateľa alebo tretej osoby. Poskytovateľ nie je oprávnený využívať dielo alebo ktorúkoľvek jeho časť diela pre vlastné produkty a služby, ak sa zmluvné strany písomne nedohodnú inak. Objednávateľ je oprávnený udeliť sublicenciu tretím osobám. Licencia je účinná dňom odovzdania diela.
   4. Poskytovateľ najneskôr v prvý deň plynutia posledných siedmich kalendárnych mesiacov trvania Zmluvy poskytne objednávateľovi všetky a úplné komentované zdrojové kódy k dielu vytvorené alebo zmenené na základe Zmluvy. Uvedeným nie je dotknuté právo objednávateľa kedykoľvek požiadať o vydanie všetkých zdrojových kódov alebo ktoréhokoľvek z nich. V prípade predčasného ukončenia Zmluvy táto povinnosť vzniká dňom požiadania objednávateľa o ich vydanie.
   5. Vlastníkom veci, prostredníctvom ktorej je dielo vytvorené, sa stáva objednávateľ odovzdaním diela.
   6. Predmetom plnenia v zmysle tejto Zmluvy je právo používať a zabezpečiť podporu poskytovateľom dodaných:
      1. počítačových programov poskytovateľa alebo tretích osôb, vytvorených nezávisle od plnenia predmetu tejto Zmluvy, ktoré sa riadia podľa osobitných licenčných podmienok ak ich použitie je súčasťou plnenia Zmluvy alebo sa počas jej trvania ukáže ako nevyhnutné,
      2. špecifikácia proprietárnych SW použitých pri plnení tejto Zmluvy tvorí Prílohu č. 3 Zmluvy. V prípade, že pri plnení Zmluvy vznikne potreba použitia iných proprietárnych SW neuvedených v Prílohe č. 3 Zmluvy, je možné ich použiť len s predchádzajúcim písomným súhlasom objednávateľa s jeho použitím a s licenčnými podmienkami. V prípade, ak sú s použitím proprietárneho SW spojené licenčné poplatky je potrebné uzatvoriť dodatok k tejto Zmluve. V prípade, ak z objektívnych dôvodov (napr. ukončenie podpory proprietárneho SW) vznikne potreba použitia nového proprietárneho SW, ktorým sa má nahradiť použitie pôvodného proprietárneho SW, tak poskytovateľ sa ho zaväzuje zabezpečiť a poskytnúť objednávateľovi, pričom nový proprietárny SW musí byť z obsahového hľadiska, z hľadiska rozsahu licencie a ceny ekvivalentný alebo obdobný ako pôvodný proprietárny SW.
   7. Zmluvné strany sa dohodli, že pokiaľ poskytovateľ pri plnení tejto Zmluvy bude musieť použiť proprietárny SW súčasťou plnenia bude oprávnenie objednávateľa používať takýto počítačový program v súlade so štandardnými licenčnými podmienkami poskytovateľa alebo tretích strán. Pre akceptáciu počítačového programu poskytovateľa alebo tretej strany platí, že pre úplnú a neobmedzenú realizáciu predmetu tejto Zmluvy a licencie budú časovo trvať minimálne do doby trvania tejto Zmluvy. Pre použitie poskytovateľom modifikovaného open source softvéru platí, že poskytovateľ nemôže k open source softvéru pridať doplňujúce podmienky v rozpore s licenciou udelenou na dielo podľa tejto Zmluvy.
   8. Poskytovateľ sa zaväzuje samostatne zdokumentovať všetky využitia proprietárnych SW a open source SW v rámci poskytovania Poskytovaných služieb a predložiť objednávateľovi ich ucelený prehľad vrátane ich licenčných podmienok.

# Článok VIII

# Audit, poistenie, kľúčoví pracovníci

* 1. Poskytovateľ sa zaväzuje bezodplatne umožniť objednávateľovi vykonať audit bezpečnosti, technického riešenia a kapacít a zároveň dodržiavanie poskytovania predmetu plnenia v súlade so zmluvnými požiadavkami objednávateľa, prípadne poskytnúť objednávateľovi výstupy z takýchto auditov, vykonaných nezávislým audítorom. Poskytovateľ sa zaväzuje poskytnúť objednávateľovi alebo ním poverenému vykonávateľovi auditu potrebnú súčinnosť, vrátane všetkých informácií, ktoré si audit bude vyžadovať, najmä dokumentácie preukazujúce skutočné technické a prevádzkové vlastnosti riešenia, dokumentácie prevádzkových postupov a organizačného zabezpečenia prevádzky, nevyhnutného fyzického prístupu do priestorov, kde je zabezpečená podpora alebo prevádzka riešenia, záznamov z prevádzky (listinná alebo elektronická podoba). Poskytovateľ sa zaväzuje viesť relevantné záznamy o prevádzke a výpadkoch systému. Poskytovateľ sa zaväzuje zabezpečiť realizáciu odporúčaní (zabezpečiť nápravu zistení) auditu v rozsahu a stanovenej lehote odsúhlasenej objednávateľom a poskytovateľom.
  2. Poskytovateľ sa zaväzuje mať najneskôr do 10 pracovných dní odo dňa nadobudnutia účinnosti tejto Zmluvy uzatvorené poistenie všeobecnej zodpovednosti za škodu s minimálnou poistnou sumou vo výške 100.000,- eur (slovom sto tisíc eur). Poistením musia byť kryté nároky všeobecnej zodpovednosti za škodu na veciach a na zdraví, vrátane ušlého zisku, spôsobené pri výkone činností poskytovateľa na základe tejto Zmluvy spôsobenej objednávateľovi alebo tretím osobám, pričom toto poistenie musí mať vinkuláciu v prospech objednávateľa, čiže viazané poistné plnenie v prospech objednávateľa, resp. príkaz vyplatiť poistné plnenie objednávateľovi. Poskytovateľ je povinný kedykoľvek na písomnú výzvu objednávateľa preukázať v lehote 3 pracovných dní od doručenia písomnej výzvy objednávateľa splnenie povinnosti podľa tohto bodu Zmluvy. Porušenie ktorejkoľvek povinnosti poskytovateľa podľa tohto bodu Zmluvy sa považuje za podstatné porušenie tejto Zmluvy.
  3. Poskytovateľ sa zaväzuje do 31. augusta 2025 dodať kompletnú a aktualizovanú dokumentáciu:

1. denník bezpečnostných zistení,
2. prevádzkový denníka SIEM, a to k vytvoreným novým use casom a vykonaným zmenám v existujúcich use casoch, ku konfigurácii použitých nástrojov tretích strán a k vytvoreným custom nástrojom a skriptom.
   1. Poskytovateľ sa zaväzuje poskytovať predmet plnenia prostredníctvom kľúčových pracovníkov uvedených v zozname (Príloha č. 7 Zmluvy), t. j. fyzické osoby označené poskytovateľom, prostredníctvom ktorých poskytovateľ preukazoval splnenie podmienok účasti a/alebo boli predmetom hodnotenia kritérií vo verejnom obstarávaní, ktorého výsledkom je táto Zmluva.
   2. Pri prípadnej zmeny kľúčového pracovníka poskytovateľa uvedeného v prílohe č. 7 tejto Zmluvy musí byť počas celej doby trvania Zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto Zmluva.
   3. Nedodržanie týchto požiadaviek podľa bodu 8.4. tohto článku Zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia Zmluvy.

# Článok IX

# Záverečné ustanovenia

* 1. Vzájomné práva a povinnosti zmluvných strán sú tiež upravené vo všeobecných podmienkach uvedených v Prílohe č. 1 tejto Zmluve.
  2. Táto Zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
  3. Pojmy, výrazy, skratky uvedené v Zmluve a v jej prílohách, pokiaľ z obsahu Zmluvy nevyplýva niečo iné, majú význam definovaný v Prílohe č. 4 - Slovník pojmov, ktorá tvorí neoddeliteľnú súčasť Zmluvy.
  4. V prípade zmeny ktoréhokoľvek z údajov uvedených v záhlaví tejto Zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
  5. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto Zmluvy, resp. na inú adresu písomne oznámenú druhej zmluvnej strane.
  6. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto Zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
  7. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Zmluvy.
  8. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto Zmluvy, oznámiť písomne druhej zmluvnej strane najneskôr 30 dní pred predpokladanou zmenou.
  9. V prípade sporného výkladu ustanovení tejto Zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Zmluvy budú riešené vecne a miestne príslušnými súdmi Slovenskej republiky.
  10. V prípade rozporu medzi ustanoveniami tejto Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Zmluvy. V prípade rozporu medzi ustanoveniami tejto Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia tejto Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
  11. V prípade rozporu medzi ustanoveniami tejto Zmluvy a ustanoveniami uvedenými vo všeobecných podmienkach majú odchylné ustanovenia tejto Zmluvy prednosť.
  12. Zmluva bude záväzná pre všetkých právnych nástupcov poskytovateľa, kým nebude ukončená v súlade s ustanoveniami uvedenými v tejto Zmluve.
  13. V prípade, ak sa niektoré ustanovenie tejto Zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto Zmluvy. Príslušné ustanovenie Zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
  14. Objednávateľ pri spracúvaní osobných údajov, poskytnutých poskytovateľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa:

<https://www.nbs.sk/sk/ochrana-osobnych-udajov>.

* 1. Táto zmluva je vyhotovená a uzavretá v (4) štyroch rovnopisoch, pričom objednávateľ dostane (3) tri rovnopisy a poskytovateľ dostane (1) jeden rovnopis. Všetky rovnopisy sú považované za rovnocenné.
  2. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto Zmluvy (vrátane jej prípadných dodatkov) a faktúr poskytovateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  3. Táto Zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva bude následne zverejnená na webovom sídle objednávateľa a nadobudne účinnosť najskôr od 1. júla 2023, v súlade s ustanoveniami § 47a ods. 2 Občianskeho zákonníka v spojení s § 1 ods. 2 Obchodného zákonníka a § 5a ods. 1, 6 a 9 zákona o slobodnom prístupe k informáciám.
  4. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto Zmluvou dôkladne oboznámili a jej obsahu porozumeli, pričom táto Zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto Zmluvu.
  5. Neoddeliteľnou súčasťou tejto zmluvy sú prílohy:

Príloha č. 1: Všeobecné podmienky k Zmluve

Príloha č. 2: Špecifikácia Poskytovaných služieb a ich štandardy

Príloha č. 3: Špecifikácia ceny poskytovaných služieb

Príloha č. 4: Slovník pojmov

Príloha č. 5: Zoznam subdodávateľov

Príloha č. 6: Rámcový plán

Príloha č. 7: Zoznam kľúčových pracovníkov poskytovateľa

Príloha č. 8: Vzor výkazu

Za objednávateľa: Za poskytovateľa:

V Bratislave, dňa <vyplní verejný obstarávateľ> V <vyplní uchádzač >, dňa <vyplní uchádzač>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní verejný obstarávateľ> <vyplní uchádzač>